**МОДЕЛ УГОВОРА**

**УГОВОР О НАБАВЦИ РАЧУНАРСКЕ ОПРЕМЕ**

Закључен између:

Уставног суда, са седиштем у Београду, Булевар краља Александра 15, ПИБ 102199633, матични број: 07001541, (у даљем тексту: Наручилац) кога заступа Снежана Марковић председник Уставног суда,

и

..............................................................................................................; са седиштем у ....................................................., улица ................................................................, ПИБ:.................................................. матични број: .............................................; број рачуна: .......................................... назив банке:............................................, телефон:............................телефакс: ...................... (у даљем тексту: Понуђач) кога заступа ..................................

**ПРЕТХОДНЕ КОНСТАТАЦИЈЕ**

Уговорне стране констатују:

* да је Наручилац, на основу Закона о јавним набавкама („Службени гласник РС“ број 91/2019), спровео поступак јавне набавке број 1/2020, чији је предмет набавка рачунарске опреме, за потребе Наручиоца, на основу позива за подношење понуда објављеног на Порталу јавних набавки;
* да је Понуђач доставио (заједничку/са подизвођачем) понуду број \_\_\_\_\_\_\_\_\_\_\_\_\_\_\_\_\_ која у потпуности одговара спецификацијама из конкурсне документације, налази се у прилогу уговора и саставни је део уговора;
* да је Наручилац, Одлуком о додели уговора број \_\_\_\_\_\_\_\_\_\_\_\_\_\_\_\_\_\_\_\_\_\_\_\_ доделио уговор за набавку рачунарске опреме.

**ПРЕДМЕТ УГОВОРА**

Члан 1.

Предмет овог уговора je набавка рачунарске опреме (сервер, систем за складиштење података, L3 switch тип 1, L3 switch тип 2), са инсталацијом исте и подешавањем системског и апликативног софтвера, у свему према прихваћеној Понуди број: \_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_) (у даљем тексту: Понуда) и техничким спецификацијама и описом набавке из конкурсне документације јавна набавка 1/2020 која чини саставни део овог уговора.

У случају да понуда одступа од техничког описа из конкурсне документације, уговорне стране су сагласне да прихватају технички опис из конкурсне документације.

**ЦЕНА**

Члан 2.

Укупна уговорена вредност набавке рачунарске опреме (сервер, систем за складиштење података, L3 switch тип 1, L3 switch тип 2), са инсталацијом исте и подешавањем системског и апликативног софтвера, износи \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара, без ПДВ-а, односно \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(словима:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_) динара са ПДВ-ом.

Цене наведене у обрасцу структуре цена су фиксне (непроменљиве) током извршења уговора и неће подлегати променама ни из каквих разлога.

**НАЧИН ПЛАЋАЊА**

Члан 3.

Након извршене примопредаје опреме биће потписан записник о квантитативном и квалитативном пријему исте, а након извршења услуга биће потписан записник о квантитативном и квалитативном извршењу услуге.

Плаћање за набавку наведене рачунарске опреме, са инсталацијом исте и подешавањем системског и апликативног софтвера, врши се уплатом на рачун понуђача по испоруци рачунарске опреме и наведених пратећих услуга и потписивањем записника о квантитативној и квалитативној примопредаји опреме, као и записника о квантитативном и квалитативном пријему услуге, а по испостављеном рачуну у року од 15 дана од дана пријема рачуна.

Рачун/фактура мора бити регистрован у складу са Правилником о начину и поступку регистровања фактура, односно других захтева за исплату, као и начину вођења и садржају Централног регистра фактура („Службени гласник РС“, број 7/2018).

Наручилац задржава право да плаћање доспелог рачуна изврши у складу са могућностима извршења буџета Републике Србије, имајући у виду расположиве месечне квоте, а Понуђач је сагласан да пружене услуге буду плаћене у складу са наведеним могућностима без права на камату.

**СРЕДСТВА ФИНАНСИЈСКОГ ОБЕЗБЕЂЕЊА**

Члан 4.

Понуђач је у обавези да приликом закључења уговора, преда Наручиоцу оригинaл бaнкaрску гаранцију као средство финансијског обезбеђења зa испуњење уговорних обавезау висини од 10% од укупнe врeдности уговорa без ПДВ-а.

Гаранција морa бити бeзусловнa и плaтивa нa први позив, треба да гласи на Наручиоца и мора трајати најмање 30 дана од дана комплетне испоруке опреме и пратећих услуга.

Банкарска гаранција се активира у случају да:

* Понуђач не испоручи опрему и не изврши услуге у складу са овим уговором;
* Понуђач не отклони недостатке везане за испоруку добара и извршење услуге у роковима из Уговора;
* Понуђач својим чињењем или нечињењем причини штету Наручиоцу.

Наручилац се обавезује да банкарску гаранцију коју не искористи у складу са претходним ставом врати Понуђачу по испуњењу Уговора.

Ако Понуђач својом кривицом не испоручи добра или не изврши уговорену услугу у утврђеном року из члана 5. овог уговора, дужан је да плати Наручиоцу уговорну казну за сваки дан закашњења и то у висини од 2‰ (2 промила) уговорене цене с тим што износ тако одређене уговорне казне не може прећи 5% од уговорене цене.

Члан 5.

Понуђач је у обавези да приликом примопредаје опреме, преда Наручиоцу оригинaл бaнкaрску гаранцију као средство финансијског обезбеђења зa отклањање грешака у гарантном рокуу висини од 5% од укупнe врeдности уговорa без ПДВ-а.

Гаранција морa бити бeзусловнa и плaтивa нa први позив, треба да гласи на Наручиоца и мора трајати најмање 10 дана дуже од дана истека гарантног рока за опрему.

Наручилац се обавезује да банкарску гаранцију коју не искористи у складу са претходним ставом врати Понуђачу по испуњењу Уговора.

**РОК И МЕСТО ИЗВРШЕЊА УГОВОРА**

Члан 6.

Рок за извршење уговора је 15. децембар 2020. године.

Место извршења уговора: Уставни суд, Булевар краља Александра 15, 11000 Београд.

Понуђач је дужан да се приликом реализације Уговора у објекту Наручиоца придржава важећих прописа о заштити на раду, запошљавању и условима рада, као и других норматива и стандарда.

**ГАРАНЦИЈЕ И СЕРВИСИРАЊЕ**

Члан 7.

Гаранција за добра која су предмет набавке је произвођачка, а понуђена гаранција износи \_\_\_\_\_\_\_\_\_\_\_\_\_\_\_\_\_\_\_(биће преузето из понуде) месеци.

Гаранција за услуге износи 6 месеци од дана квалитативног пријема.

Понуђач је дужан да у гарантном року пружа услугу сервисирања опреме, тј. обезбеди сервис у гарантном року.

Сервисирање опреме за време трајања гарантног рока вршиће се по следећим условима:

- време одзива по позиву је максимало до краја следећег радног дана

- време отклањања уоченог недостатка је максимално 3 (три) радна дана, од истека рока утврђеног за одзив на позив.

Уколико Понуђач у наведеним роковима не изврши поправку опреме, дужан је да обезбеди и инсталира опрему истих или сличних карактеристика, до поправке и довођења опреме у исправно и функционално стање.

**НАЧИН СПРОВОЂЕЊА КОНТРОЛЕ И ОБЕЗБЕЂЕЊА ГАРАНЦИЈЕ КВАЛИТЕТА**

Члан 8.

Наручилац и Понуђач ће записнички констатовати преузимање добара и извршење услуга. У случају записнички утврђених недостатака у квалитету и квантитету испоручених добара или услуга, Понуђач је дужан у року од 24 сата замени добро на коме је утврђен недостатак, односно да отклони недостатке пружених услуга.

**ПАРТНЕРСКИ ОДНОС СА ПРОИЗВОЂАЧЕМ ОПРЕМЕ ЗА ПРОДАЈУ**

**ПОНУЂЕНЕ ОПРЕМЕ**

Члан 9.

Понуђач је за понуђена добра у понуди доставио одговарајући документ о партнерству са произвођачем опреме, који га овлашћују за продају опреме која је предмет овог уговора.

**СТУПАЊЕ НА СНАГУ**

Члан 10.

Овај уговор ступа на снагу кумулативним испуњењем два услова:

а) потписивањем овлашћених лица уговорних страна,

б) достављањем банкарске гаранције зa испуњење уговорних обавезакоја мора да важи 30 дана од дана истека рока за коначно извршење посла.

**ЗАШТИТА ПОДАТАКА НАРУЧИОЦА**

Члан 11.

Понуђач се обавезује да чува као пословну тајну сваки документ, информацију, податак или друге чињенице везане за Наручиоца и његово пословање који му буду доступни током реализације Уговора, како за време трајања Уговора, тако и по истеку истог, а сходно члану 4. Закона о заштити пословне тајне („Службени гласник РС“, број 72/2011).

**ПРОМЕНЕ ПОДАТАКА**

Члан 12.

Понуђач је дужан да у складу са Законом, без одлагања писаним путем обавести Наручиоца о било којој промени у вези са испуњеношћу услова из поступка јавне набавке, која наступи током важења Уговора и да је документује на начин прописан Законом.

**ЈЕДНОСТРАНИ РАСКИД УГОВОРА**

Члан 13.

Уколико једна од уговорних страна не извршава обавезе, као и ако их не извршава на уговорени начин и у уговореним роковима, друга уговорна страна има право да једнострано раскине уговор због неиспуњења на начин одређен законом којим се уређују облигациони односи.

**РЕШАВАЊЕ СПОРОВА**

Члан 14.

Све евентуалне спорове који настану из, или поводом овог уговора уговорне стране ће покушати да реше споразумно, у противном уговара се надлежност Привредног суда у Београду.

**ПРИМЕНА ПРОПИСА**

Члан 15.

Уговорне стране су сагласне да ће за све што овим уговором није предвиђено, примењивати одредбе закона којим се уређују облигациони односи, других прописа, технички нормативи и стандарди за предметну услугу.

**БРОЈ ПРИМЕРАКА УГОВОРА**

Члан 16.

Овај уговор је сачињен у 4 (четири) истоветна примерка, од којих се по 2 (два) налазе код сваке уговорне стране.

За Понуђача За Наручиоца

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(потпис овлашћеног лица) (потпис овлашћеног лица)